ทิสโก้ปูทางรุกบัตรเครดิต
ทิสโก้เร่งสร้างระบบรองรับธุรกิจบัตรเครดิต ขอทีมสแตนชาร์ตช่วยดูแลลูกค้า 1 ปีนายศักดิ์ชัย พีชะพัฒน์ กรรมการผู้จัดการใหญ่ ธนาคารทิสโก้ เปิดเผยว่า กำลังเร่งสร้างโครงสร้างพื้นฐานเพื่อรองรับธุรกิจบัตรเครดิตที่รับโอนมาจากธนาคารสแตนดาร์ดชาร์เตอร์ด (ไทย) โดยบัตรเครดิตเป็นธุรกิจใหม่ที่ไม่เคยมีมาก่อน จึงต้องตั้งระบบใหม่ทั้งหมด ทั้งระบบไอที ระบบคะแนน และการบริการลูกค้า โดยมีข้อตกลงให้ธนาคารสแตนดาร์ดชาร์เตอร์ด (ไทย) ดูแลลูกค้าเดิมต่อไปอีก 1 ปี เพื่อให้กระบวนการเปลี่ยนแบรนด์ไปสู่ทิสโก้ราบรื่น ไม่กระทบกับการให้บริการลูกค้าทั้งนี้ ยืนยันว่าคะแนนสะสมเดิมของลูกค้ายังคงอยู่ ไม่มีการยกเลิกแต่อย่างใด อีกทั้งเตรียมแคมเปญและสิทธิประโยชน์จูงใจลูกค้าบัตรเครดิตเดิมให้ไว้วางใจในแบรนด์ทิสโก้ โดยเฉพาะกลุ่มลูกค้าระดับบนรายได้ 3-5 หมื่นบาท ที่มีสัดส่วนมากที่สุดของพอร์ต ส่วนพันธมิตรนั้นได้มีการทยอยพูดคุยกับพันธมิตรเดิมให้มาอยู่กับทิสโก้ ซึ่งเกือบทั้งหมดตอบตกลง ยกเว้นพันธมิตรที่เป็นสโมสรฟุตบอลที่เป็นความสัมพันธ์ธนาคารแม่ในต่างประเทศ&#8220;เราตั้ง บริษัท ออล-เวย์ส มาดูแลธุรกิจบัตรเครดิตโดยตรง เป็นโมเดลเดียว กับเคทีซีและกรุงศรี เพื่อให้คล่องตั
3 เม.ย. 2560

ทิสโก้เร่งสร้างระบบรองรับธุรกิจบัตรเครดิต ขอทีมสแตนชาร์ตช่วยดูแลลูกค้า 1 ปีนายศักดิ์ชัย พีชะพัฒน์ กรรมการผู้จัดการใหญ่ ธนาคารทิสโก้ เปิดเผยว่า กำลังเร่งสร้างโครงสร้างพื้นฐานเพื่อรองรับธุรกิจบัตรเครดิตที่รับโอนมาจากธนาคารสแตนดาร์ดชาร์เตอร์ด (ไทย) โดยบัตรเครดิตเป็นธุรกิจใหม่ที่ไม่เคยมีมาก่อน จึงต้องตั้งระบบใหม่ทั้งหมด ทั้งระบบไอที ระบบคะแนน และการบริการลูกค้า โดยมีข้อตกลงให้ธนาคารสแตนดาร์ดชาร์เตอร์ด (ไทย) ดูแลลูกค้าเดิมต่อไปอีก 1 ปี เพื่อให้กระบวนการเปลี่ยนแบรนด์ไปสู่ทิสโก้ราบรื่น ไม่กระทบกับการให้บริการลูกค้าทั้งนี้ ยืนยันว่าคะแนนสะสมเดิมของลูกค้ายังคงอยู่ ไม่มีการยกเลิกแต่อย่างใด อีกทั้งเตรียมแคมเปญและสิทธิประโยชน์จูงใจลูกค้าบัตรเครดิตเดิมให้ไว้วางใจในแบรนด์ทิสโก้ โดยเฉพาะกลุ่มลูกค้าระดับบนรายได้ 3-5 หมื่นบาท ที่มีสัดส่วนมากที่สุดของพอร์ต ส่วนพันธมิตรนั้นได้มีการทยอยพูดคุยกับพันธมิตรเดิมให้มาอยู่กับทิสโก้ ซึ่งเกือบทั้งหมดตอบตกลง ยกเว้นพันธมิตรที่เป็นสโมสรฟุตบอลที่เป็นความสัมพันธ์ธนาคารแม่ในต่างประเทศ“เราตั้ง บริษัท ออล-เวย์ส มาดูแลธุรกิจบัตรเครดิตโดยตรง เป็นโมเดลเดียว กับเคทีซีและกรุงศรี เพื่อให้คล่องตัว ทุนจดทะเบียนแรก 100 ล้านบาท และเมื่อโอนย้ายเสร็จจะเพิ่มทุนเป็น 700 ล้านบาท” นายศักดิ์ชัย กล่าวนายศักดิ์ชัย กล่าวอีกว่า แผนขยายฐานลูกค้าจะเริ่มครึ่งหลังของปีหน้า ตั้งแต่การปรับแคมเปญบัตรเครดิตเพื่อเสนอให้ลูกค้าเช่าซื้อรถยนต์ พร้อมต่อยอดบริการทางการเงินให้แก่ลูกค้าใหม่ที่โอนมาจากธนาคารสแตนดาร์ดชาร์เตอร์ด (ไทย) ด้วย ทำให้ทิสโก้มีบริการที่ครอบคลุมลูกค้าทุกกลุ่ม และต้องยกระดับบริการสินเชื่อบ้านขึ้นเต็มรูปแบบ หลังรับโอนสินเชื่อบ้านมา 2 หมื่นล้านบาท ทำให้สินเชื่อบ้านของธนาคารเติบโตทันที จากปัจจุบันพอร์ตสินเชื่อบ้านมีเพียง 1,500 ล้านบาทด้าน ธนาคารแห่งประเทศไทย (ธปท.) ได้เห็นชอบให้โอนย้ายพอร์ตลูกค้ารายย่อยจากธนาคารสแตนดาร์ดชาร์เตอร์ด (ไทย) มายังธนาคารทิสโก้แล้ว ขั้นตอนต่อไปจะต้องรอผ่านความเห็นชอบจากกระทรวงการคลัง จึงจะถือว่าการซื้อขายสมบูรณ์ คาดว่ากระบวนการโอนย้ายสินทรัพย์จะแล้วเสร็จภายในสิ้นปีนี้